You All Over Me

"You All Over Me" הוא שיר שהוקלט על ידי הזמרת-יוצרת האמריקאית טיילור סוויפט בהשתתפות הזמרת האמריקאית מארן מוריס. השיר יצא לאור על ידי חברת התקליטים ריפבליק רקורדס ב-26 במרץ 2021, כסינגל שיווקי מתוך Fearless (Taylor's Version). הוא נכתב במקור על ידי סוויפט וסקוטר קרוזו בשנת 2008 והופק על ידי סוויפט וארון דסנר. ערך מורחב – מחלוקת המאסטרס של טיילור סוויפט ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה בכמה צורות: תחילה, טענה שהיא ניסתה לקנות את המאסטרס במשך שנים, אך לא יכלה משום שביג משין הציבה בפניה תנאים לא הוגנים. אף על פי שניסתה למצוא את עמק השווה, היא גינתה את בראון ותיארה אותו כ"בריון ומניפולטיבי". סוויפט וביג משין חוו סדרה של סכסוכים: היא טענה כי נאסר עליה לבצע את שיריה במהלך טקס פרסי המוזיקה האמריקאית 2019 ובמהלך צילומי הסרט התיעודי Miss Americana‏ (2020). כמו כן, יצא אלבום ההופעה, Live from Clear Channel Stripped 2008, בניגוד לרצונה, תוך שקראה להחרים אותו ובעקבות כך ספג כישלון מסחרי. סוויפט הצהירה שהיא תקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה. החל מפברואר 2021, הודיעה על יציאתה של Fearless (Taylor's Version), הקלטה חוזרת של אלבומה Fearless משנת 2008, כמו גם ההקלטה החוזרת הראשונה שיצאה במסגרת הקלטת ששת אלבומיה הראשונים. ב-24 במרץ 2021 הודיעה כי אחד מששת השירים שנגנזו בעבר ייצא לאור ב-26 במרץ באותה השנה ובו תשתתף הזמרת האמריקאית מארן מוריס. ב-25 במרץ 2021, "You All Over Me" הושמע באופן רשמי בתוכנית "בוקר טוב אמריקה". הוא דלף ברחבי האינטרנט כבר בשנת 2017. "You All Over Me" נכתב על ידי סוויפט וסקוטר קרוזו בשנת 2008, ונועד להיכלל בגרסה המקורית של Fearless, לפני שנגנז. את השיר הפיק ארון דסנר, ששיתף פעולה בעבר עם סוויפט באלבומיה משנת 2020 Folklore ו-Evermore. מבחינה מוזיקלית, השיר מאופיין בסוגות מוזיקליות כמו קאנטרי פופ אקוסטי, ונעשה בו שימוש בכינורות וגיטרות. מבחינה לירית, הוא מדבר על בן אדם שאינו מצליח להתגבר על בן זוג לשעבר. עם זאת, הוא תואר כשיר "המציג את סוויפט כאחת שרוצה שלום ושלווה". משערים כי מילותיו עוסקות בזמר האמריקאי ג'ו ג'ונאס, שהיה בן זוגה של סוויפט בשנת 2008. השיר זכה לביקורות חיוביות מטעם מבקרי המוזיקה, אשר ציינו אותו לשבח. אלי בייט, מ-BuzzFeed, אמרה כי "You All Over Me" הוא "טיול נעים ונוסטלגי במורד הזיכרון", והדגישה את הדמיון בין הפתיחה שלו לבין הפתיחה של השיר "Fearless". בהמשך, ציינה את העובדה ששניהם מתייחסים ל"גשם על מדרכה". האנה מלריאה מ-NME, העניקה לשיר דירוג של ארבעה כוכבי זהב מתוך חמישה כוכבים בסך הכול, ותיארה אותו כ"קפסולת זמן מ-Fearless" והוסיפה שמדובר ב"דז'ה וו מוזיקלי". היא השוותה אותו לשני השירים "Come in with the Rain" ו-"Forever & Always", שנכללו ב-Fearless גם כן. מלריאה ציינה כי הפקתו של השיר "מציגה את הצלילים של Fearless דרך פילטר עדין מתקופת Folklore", והמשיכה כאשר השוותה את שורת הפתיחה של השיר "The Last Great American Dynasty", לזו של "You All Over Me". טאנבי דהוט מ-Republic World תיארה את השיר כ"סיפור עתיק יומין, המסופר מנקודת מבט מודרנית", והוסיפה כי הוא מעין מחווה ל"שורשי הקאנטרי" שלה. דהוט ציינה לשבח את קולותיה של מוריס. במגזין Vulture פורסמה כתבה אודות השיר, במסגרתה הופנתה כלפיו ביקורת חיובית גם כן. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "You All Over Me" בוצע בסולג'ר פילד בשיקגו, ב-3 ביוני 2023 יחד עם השיר "I Don't Wanna Live Forever". זו הייתה ההופעה החיה הראשונה אי פעם של שיר "From the Vault" מ-Fearless (Taylor's Version). סוויפט הפכה את ההופעה למיוחדת כשהזמינה את מארן מוריס, אחת האמניות האהובות עליה, להצטרף אליה לבמה. מוריס נענתה להזמנה והופיעה לצד סוויפט. הקרדיטים לקוחים מטיידל. מידע על היצירה "You All Over Me" באתר מיוזיק בריינז מידע על הסינגל "You All Over Me" באתר מיוזיק בריינז סרטון השיר "You All Over Me" באתר יוטיוב מעוצב באופן אלטרנטיבי כ-"You All Over Me (from the Vault)" ו-"You All Over Me (Taylor's Version, from the Vault)". Taylor Swift Announces 'You All Over Me (From The Vault)' | Billboard, web.archive.org, ‏2021-03-24 'GMA' gets exclusive sneak peek at Taylor Swift's 'You All Over Me (From the Vault)' | GMA, web.archive.org, ‏2021-03-26 You All Over Me (feat. Maren Morris) (Taylor’s Version) (From The Vaul – Taylor Swift Official Store, web.archive.org, ‏2021-03-26 TIDAL, web.archive.org, ‏2021-03-27 Taylor Swift (Ft. Maren Morris) – You All Over Me (Taylor’s Version) [From the Vault] (באנגלית), נבדק ב-2021-03-29 You All Over Me (feat. Maren Morris) (Taylor’s Version) (From The Vaul – Taylor Swift Official Store, web.archive.org, ‏2021-03-26 Taylor Swift to release unheard re-recorded song ‘You All Over Me’ tomorrow | The Independent, web.archive.org, ‏2021-03-24 Miss Americana (2020) - IMDb, נבדק ב-2021-03-29 Release group “Live From Clear Channel Stripped 2008” by Taylor Swift - MusicBrainz, musicbrainz.org Read Taylor Swift's thoughts on rerecorded 'Fearless' album - Los Angeles Times, web.archive.org, ‏2021-02-22 'GMA' gets exclusive sneak peek at Taylor Swift's 'You All Over Me (From the Vault)' | GMA, web.archive.org, ‏2021-03-26 Taylor Swift Announces New Unreleased Song on Twitter, web.archive.org, ‏2021-03-24 Taylor Swift ‘You All Over Me’ Lyrics Meaning: Featuring Marren Morris | StyleCaster, web.archive.org, ‏2021-03-27 Taylor Swift Announces 'You All Over Me (From The Vault)' | Billboard, web.archive.org, ‏2021-03-24 Aaron Dessner Talks Taylor Swift's 'Evermore' - Rolling Stone, web.archive.org, ‏2021-02-22 Taylor Swift Releases 'You All Over Me (From the Vault)': Stream It Now, Billboard (באנגלית) Taylor Swift – 'You All Over Me (From The Vault)' review: a time capsule, web.archive.org, ‏2021-03-27 Taylor Swift's "You All Over Me" Lyrics Seem to Be About Joe Jonas, web.archive.org, ‏2021-03-26 Is Taylor Swift's "You All Over Me" About Joe Jonas?, web.archive.org, ‏2021-03-26 Taylor Swift's 'You All Over Me' review: Heartbreak meets nostalgia in the Fearless vault, web.archive.org, ‏2021-03-28 Zoe Haylock, Taylor Swift Recruits Maren Morris for a New Unreleased Song From Fearless, Vulture, ‏2021-03-25 (באנגלית אמריקאית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) TIDAL, web.archive.org, ‏2021-03-27